29. ΑΠΟΦΑΣΗ ΥΠΟΥΡΓΩΝ ΕΡΓΑΣΙΑΣ ΚΑΙ ΔΗΜΟΣΙΑΣ ΤΑΞΕΩΣ Αριθ. 4803/13/17-δ της 29 Δεκ. 1992/7 Ιαν. 1993 (ΦΕΚ Β΄2) (Διόρθ. Σφαλμ. στο ΦΕΚ Β΄ 115/2  Μαρτ. 1993) Αρμοδιότητα Υπηρεσιών Υπουργείου Δημοσίας Τάξεως, για τη χορήγηση αδειών εργασίας για ορισμένες κατηγορίες επαγγελμάτων. Έχοντας υπόψη, τις διατάξεις, της παρ. 1 του άρθρ. 23 του Νόμ. 1975/1991 (Α΄-184), του άρθρ. 29Α του Νόμ. 1558/1985, όπως προστέθηκε με το άρθρ. 27 του Νόμ. 2081/1992 (Α΄154), και το γεγονός ότι από τις διατάξεις της παρούσας δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρ.1.-Η άδεια εργασίας σε αλλοδαπούς καλλιτέχνες, μέλη καλλιτεχνικών συγκροτημάτων και τσίρκο χορηγείται από τις οικείες Υπηρεσίες Αλλοδαπών ή τα ασκούντα τις αντίστοιχες αρμοδιότητες Τμήματα Ασφαλείας ή Αστυνομικά Τμήματα γενικής αρμοδιότητας, σύμφωνα με τους όρους και τις προϋποθέσεις της υπ’ αριθ. 4803/13/8-α από 29.7.92 (ΦΕΚ Β-498/31.7.92) κοινής Απόφασης των Υπουργών Εργασίας, Δημοσίας Τάξεως, Υγείας, Πρόνοιας και Κοινωνικών Ασφαλίσεων και του Υφυπουργού Εξωτερικών. Άρθρ.2.-Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως. (Μετά τη σελ. 336,316) Σελ. 336,317 Τεύχος 1175-Σελ.37 